Page:Tam Glen (1).pdf/2

 

TAM GLEN.

My heart is a-breaking, dear Tittie,

Some counsel unto me come len';

To anger them a' is a pity-

But what will I do wi' Tam Glen?

I’m thinking, wi sic a braw fallow,

In poortith I might mak a fen';

What care I in riches to wallow,

If I maunna marry Tam Glen.

There's Lowie the laird o' Drummeller

'Gude day to ye, brute! he comes ben;

He brags an he blaws o' his siller,

But whan will he dance like Tam Glen?

My mimie does constantly deave me,

And bids me beware o' young men;

They flatter, she says, to deceive me,__

But wha can think sae o' Tam Glen?

My daddie says, gin I'll for sake him,

He'll gie me gude hunder marks ten;

But if it's ordain'd I maun tak him,

O wha will I get but Tam Glen?

Yestreen at the valentines' deafin',

My heart to my mon gied a sten;